
17-3/30/3

[image: image1.emf]


Mestské zastupiteľstvo mesta Trnava











	17. zasadnutie
	
	Bod programu MZ č.: 3

	MZ mesta Trnava
	
	Materiál č.: 30

	dňa   MACROBUTTON 

 MACROBUTTON [Dátum] 

 MACROBUTTON "[dátum]" 16.9.2025
	
	


Ukončenie zmluvného vzťahu – Športový areál Juraja Slottu - Futbalový klub Lokomotíva Trnava
	Návrh predkladá:
	
	Návrh spracoval:

	Ing. Andrea Tomašovičová 
	
	Tomáš Budinský

	riaditeľka MSMT
	
	


Spracované dňa  MACROBUTTON 

 MACROBUTTON [Dátum] 

 MACROBUTTON "[dátum]" 27.08.2025
Zodpovedá:  MACROBUTTON 

 MACROBUTTON [Dátum] 

Návrh uznesenia

Mestské zastupiteľstvo mesta Trnava po prerokovaní:

1. Schvaľuje
Výpoveď zo Zmluvy o vypožičaní priestorov Športového areálu J. Slottu Trnava v znení jej dodatkov 1 až 22 uzatvorenej dňa 17.5.1995 s vypožičiavateľom: Futbalový klub Lokomotíva Trnava, so sídlom Ulica Juraja Slottu 6867/45, 91701 Trnava, IČO: 34008926, zastúpený Petrom Moravčíkom, prezidentom klubu, na dobu neurčitú, v objekte športového areálu Juraja Slottu 45, Trnava, v katastrálnom území Trnava, obec Trnava, okres Trnava, zapísaných na liste vlastníctva č. 12341, kde predmetom výpožičky sú pozemky o celkovej výmere 39 840 m2 a to nasledovne: 5671/10 - zastavaná plocha a nádvorie o výmere 28 481 m2 (časť pozemku - futbalové ihrisko, zatrávnená plocha, cesty, chodníky, tribúny, polievací vodovod, oplotenie); 5671/210 – ostatná plocha – (futbalové ihrisko) o výmere 8200 m2; 5671/221 – ostatná plocha – (skatepark) o výmere 995 m2; 5671/214 – ostatná plocha – (časť pozemku – betónová plocha) o výmere 893 m2; 5671/215 – zastavaná plocha a nádvorie (pozemok pod domom) o výmere 145 m2; 5671/216 – zastavaná plocha a nádvorie (pozemok pod stavbou – sociálne zariadenia) o výmere 308 m2; 5671/217 – zastavaná plocha a nádvorie (cestná komunikácia) o výmere 818 m2 a stavba so súpisným číslom 7274 -  označená ako občerstvenie, soc. zariadenie, šatne, postavená na par. č. 5671/216 – zastavaná plocha a nádvorie o výmere 308 m2, kde účelom predmetu výpožičky je využívanie časti areálu na športové účely, s uplatnením trojmesačnej výpovednej lehoty v zmysle Zmluvy (pre využitie časti pozemku – trávnatej plochy pred sociálno-prevádzkovou budovou ako záhradné sedenie pri bufete „Loky“), šesťmesačnej výpovednej lehoty pre účel využívania prevádzky bufetu v sociálnom-prevádzkovej budove a jednoročnej výpovednej lehoty pre účel využitia ostatného predmetu výpožičky určeného na športovú činnosť.
2. Ukladá
príspevkovej organizácii Mestské služby mesta Trnava vypracovať výpoveď zo Zmluvy o vypožičaní priestorov Športového areálu J. Slottu Trnava v znení jej dodatkov 1 až 22 uzatvorenej dňa 17.5.1995 v zmysle schvaľovacej časti uznesenia a doručiť ju nájomcovi.
Termín: 30.9.2025
Dôvodová správa
Príspevková organizácia Mestské služby mesta Trnava (ďalej len ako „MSMT“) je prevádzkovateľom a správcom objektu športový areál Juraja Slottu 45, Trnava, ktorého vlastníkom je Mesto Trnava.
Dňa 17.5.1995 uzatvorili MSMT Zmluvu o vypožičaní priestorov Športového areálu J. Slottu Trnava v znení jej dodatkov 1 až 22 s vypožičiavateľom: Futbalový klub Lokomotíva Trnava, so sídlom Ulica Juraja Slottu 6867/45, 91701 Trnava, IČO: 34008926, zastúpený Petrom Moravčíkom, prezidentom klubu, na dobu neurčitú, kde účelom predmetu výpožičky je využívanie časti areálu na športové účely (ďalej len „Zmluva o výpožičke“).

Predmetom výpožičky v zmysle Zmluvy o výpožičke je stavba a pozemky o celkovej výmere 39 840 m2, ktoré sa nachádzajú v katastrálnom území Trnava, obec Trnava, okres Trnava, zapísaných na liste vlastníctva č. 12341

- stavba so súpisným číslom 7274 -  označená ako občerstvenie, soc. zariadenie, šatne, postavená na par. č. 5671/216 – zastavaná plocha a nádvorie o výmere 308 m2;
- 5671/10 - zastavaná plocha a nádvorie o výmere 28 481 m2 (časť pozemku - futbalové ihrisko, zatrávnená plocha, cesty, chodníky, tribúny, polievací vodovod, oplotenie, unimobunky - šatne); 
- 5671/210 – ostatná plocha – (futbalové ihrisko) o výmere 8200 m2;  

- 5671/221 – ostatná plocha – (skatepark) o výmere 995 m2; 
- 5671/214 – ostatná plocha – (časť pozemku – betónová plocha) o výmere 893 m2; 
- 5671/215 – zastavaná plocha a nádvorie (pozemok pod domom) o výmere 145 m2; 
- 5671/216 – zastavaná plocha a nádvorie (pozemok pod stavbou – sociálne zariadenia) o výmere 308 m2; 
- 5671/217 – zastavaná plocha a nádvorie (cestná komunikácia) o výmere 818 m2.
Predmetný návrh na schválenie výpovede zo Zmluvy o výpožičke vychádza zo zámeru Mesta Trnava zabezpečiť správu daného športového areálu priamo – prostredníctvom vlastnej príspevkovej organizácie alebo inej mestom zriadenej organizácie. Tento model sa dlhodobo osvedčil aj pri správe iných športovísk v meste a umožňuje efektívnejšie a transparentnejšie zabezpečenie prevádzky, údržby a prístupu verejnosti.
Súčasný vypožičiavateľ nebude týmto krokom vylúčený z užívania priestorov – bude mať možnosť ich naďalej využívať na športovú činnosť, avšak v režime obdobnom ako v prípade futbalových ihrísk v areáli Slávie Trnava alebo Areálu zdravia v Modranke. Znamená to, že mu budú pridelené pravidelné tréningové časy, pričom v ostatných časoch budú športoviská prístupné aj iným klubom alebo širokej verejnosti.

Cieľom tohto kroku je zabezpečiť dlhodobú udržateľnosť, rovnosť prístupu a kvalitnú správu športovej infraštruktúry v prospech všetkých obyvateľov mesta.

V zmysle čl. V. Zmluvy o výpožičke je možné ukončiť zmluvný vzťah bez udania dôvodu s uplatnením troch rôznych výpovedných lehôt a to nasledovne: 

- uplatnenie trojmesačnej výpovednej lehoty v zmysle Zmluvy o výpožičke pre využitie časti pozemku – trávnatej plochy pred sociálno-prevádzkovou budovou ako záhradné sedenie pri bufete „Loky“);

- uplatnenie šesťmesačnej výpovednej lehoty pre účel využívania prevádzky bufetu v sociálnom-prevádzkovej budove 

- a uplatnenie jednoročnej výpovednej lehoty pre účel využitia ostatného predmetu výpožičky určeného na športovú činnosť.
Materiál bol prerokovaný dňa 20.8.2025 na Majetkovej komisii Mestského zastupiteľstva mesta Trnava s odporúčaním podať výpoveď v predloženom znení.
